CELEX: E2020C0151
Language: da
Date: 2020-12-11 00:00:00
Title: EFTA-Tilsynsmyndighedens delegerede afgørelse nr. 151/20/COL af 11. december 2020 om fastlæggelse af et program for 2021, som skal gennemføres af EØS/EFTA-staterne med henblik på at verificere anvendelsen af EØS lovgivningen på fødevare- og veterinærområdet [2021/336]

25.2.2021   
            
            
               DA
            
            
               Den Europæiske Unions Tidende
            
            
               L 66/66
            
         
      EFTA-TILSYNSMYNDIGHEDENS DELEGEREDE AFGØRELSE nr. 151/20/COL
      af 11. december 2020
      om fastlæggelse af et program for 2021, som skal gennemføres af EØS/EFTA-staterne med henblik på at verificere anvendelsen af EØS lovgivningen på fødevare- og veterinærområdet [2021/336]
      EFTA-TILSYNSMYNDIGHEDEN HAR —
      under henvisning til den retsakt, der henvises til i kapitel I, del 1.1, punkt 11b, i og bilag I, kapitel II, punkt 31q, og bilag II, kapitel XII, punkt 164, til EØS-aftalen, Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), som ændret og tilpasset til EØS-aftalen ved protokol 1 hertil og de omhandlede sektortilpasninger, der er omhandlet i bilag I og II hertil, særlig artikel 118, stk. 1, og
      ud fra følgende betragtninger:
      Ansvaret for at håndhæve EØS-lovgivningen på fødevare- og veterinærområdet (2) ligger hos EØS-staterne, hvis kompetente myndigheder gennem tilrettelæggelse af offentlig kontrol overvåger og verificerer, at de relevante EØS-krav reelt overholdes og håndhæves.
      Det følger af artikel 116 i forordning (EU) 2017/625, at EFTA-Tilsynsmyndighedens (»Tilsynsmyndigheden«) eksperter skal foretage kontrol, herunder audit, i EØS/EFTA-staterne for at kontrollere anvendelsen af EØS-lovgivningen. Tilsynsmyndighedens kontrol bør foretages på områderne fødevare- og fodersikkerhed, dyresundhed og dyrevelfærd, plantebeskyttelsesmidler og økologisk produktion og omfatte verifikation af, om de nationale kontrolsystemer og de kompetente myndigheder, der forvalter dem, fungerer.
      Det følger af sektortilpasningerne af bilag I og af indledningen til kapitel XII i bilag II til EØS-aftalen, at lovgivning vedrørende veterinærspørgsmål, foder og fødevarer ikke finder anvendelse på Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.
      Det følger af artikel 118, stk. 1, i forordning (EU) 2017/625, at Tilsynsmyndigheden skal udarbejde et kontrolprogram, der skal gennemføres af dens eksperter i Island og Norge med henblik på at verificere anvendelsen af EØS-lovgivningen på ovennævnte områder.
      Dette kontrolprogram omfatter visse prioriterede områder. Blandt de kriterier, der er anvendt til at foretage denne prioritering, er konstaterede risici og nye emner (f.eks. sygdomme hos dyr eller fødevare- eller foderkriser), en sektors relevans for EØS/EFTA-staterne, EØS/EFTA-staternes tidligere resultater på det relevante område og oplysninger fra relevante kilder, herunder de prioriteter, Europa-Kommissionen har fastsat i sit kontrolprogram (3) —
      VEDTAGET DENNE AFGØRELSE:
      
                  1.
               
               
                  Det program for kontrol i 2021, som skal gennemføres af Tilsynsmyndighedens eksperter i Island og Norge, jf. artikel 116, stk. 1, i forordning (EU) 2017/625, findes i bilaget til denne afgørelse.
               
            
                  2.
               
               
                  Denne afgørelse er rettet til Island og Norge.
               
            
         Udfærdiget i Bruxelles, den 11. december 2020.
         
            For EFTA-Tilsynsmyndigheden, der handler i henhold til delegeret afgørelse nr. 130/20/COL
         
         
            Högni KRISTJÁNSSON
            
               Det ansvarlige medlem af kollegiet
            
         
         
            Carsten ZATSCHLER
            
               Medunderskriver som direktør
            
            
               for juridiske og eksekutive anliggender
            
         
      
      
         (1)  EUT L 95 af 7.4.2017, s. 1
      
      
         (2)  EØS-lovgivningen på fødevare- og veterinærområdet omfatter fødevarer og fødevaresikkerhed, foder og fodersikkerhed, krav til dyresundhed og -velfærd, animalske biprodukter og afledte produkter, krav til markedsføring og anvendelse af plantebeskyttelsesmidler og bæredygtig brug af pesticider, økologisk produktion og mærkning af økologiske produkter.
      
         (3)  Kommissionens gennemførelsesafgørelse (EU) 2020/1550 af 23. oktober 2020 om fastlæggelse af det flerårige program for kontrol for perioden 2021-2025, som skal foretages af Kommissionens eksperter i medlemsstaterne for at verificere anvendelsen af EU-lovgivningen om agrofødevarekæden (EUT L 354 af 26.10.2020, s. 9).
   
   
      
         BILAG
         I dette bilag fastsættes det program for kontrol i 2021, som skal gennemføres af Tilsynsmyndighedens eksperter i Island og Norge på de områder, der er omfattet af forordning (EU) 2017/625.
         Tilsynsmyndigheden har udpeget visse prioriterede områder inden for fødevare- og fodersikkerhed, dyresundhed og -velfærd, plantebeskyttelsesmidler og de nationale kontrolsystemers og kompetente myndigheders funktionsmåde.
         Tilsynsmyndighedens eksperter foretager kontrol, herunder kontrol på stedet, audit og skrivebordskontrol, jf. artikel 116 i forordning (EU) 2017/625.
         Formålet med Tilsynsmyndighedens kontrol er at opnå en høj grad af dækning på områder, som den har udpeget som prioriterede områder, og som kræver undersøgelse af, i hvor høj grad de officielle kontrolsystemer og håndhævelsesforanstaltningerne er gennemført og er effektive.
         Kontrolprogrammet for 2021 i Island og Norge for at verificere anvendelsen af reglerne på de områder, der er omfattet af forordning (EU) 2017/625, er fastsat nedenfor:
         
                     Prioriteret område
                  
                  
                     Specifikke mål
                  
               
                     
                        Fødevarebårne zoonoser
                     
                  
                  
                     Skrivebordsanalyser for at evaluere bekæmpelsen af fødevarebårne zoonoser med særlig fokus på gennemførelsen og effektiviteten af de nationale salmonellabekæmpelsesprogrammer.
                  
               
                     
                        Restkoncentrationer af veterinærlægemidler, pesticider og forurenede stoffer i levende dyr og animalske fødevarer
                     
                  
                  
                     Audit med henblik på at verificere overholdelsen af gældende EØS-lovgivning vedrørende restkoncentrationer i veterinærlægemidler, pesticider og forurenede stoffer i levende dyr og animalske fødevarer samt gennemførelsen af offentlig kontrol heraf.
                     Skrivebordsanalyser for at verificere, at Islands og Norges planer for overvågning af restkoncentrationer opfylder kravene i den relevante EØS-lovgivning.
                  
               
                     
                        Fødevareinformation til forbrugerne og ernærings- og sundhedsanprisninger
                     
                  
                  
                     Skrivebordsanalyser for at vurdere, hvordan de nationale kontrolsystemer og de kompetente myndigheder, som forvalter dem, fungerer, hvad angår fødevareinformation til forbrugerne og ernærings- og sundhedsanprisninger.
                  
               
                     
                        Dyrevelfærd på aflivningstidspunktet, produktionsdyr
                     
                  
                  
                     Audit med henblik på at verificere overholdelsen af gældende EØS-lovgivning vedrørende drøvtyggeres, svins og fjerkræs velfærd på aflivningstidspunktet og gennemførelsen af offentlig kontrol heraf.
                  
               
                     
                        Plantebeskyttelsesmidler, pesticidrester og bæredygtig brug af pesticider
                     
                  
                  
                     Skrivebordsanalyser efterfulgt af audit med henblik at verificere overholdelsen af gældende EØS-lovgivning vedrørende godkendelse, markedsføring og anvendelse af plantebeskyttelsesmidler og pesticidrester, bæredygtig brug af pesticider og gennemførelsen af offentlig kontrol heraf.
                  
               
                     
                        Opfølgning på auditanbefalinger
                     
                     
                        
                           (sektorbestemt og generel)
                        
                     
                  
                  
                     For at verificere, bl.a. ved hjælp af audit og kontrol på stedet, at Island og Norge træffer passende opfølgningsforanstaltninger for at afhjælpe eventuelle specifikke eller systematiske mangler, som Tilsynsmyndighedens kontrol har bragt for dagen.
                  
               
                     
                        Grænsekontrolstedernes overholdelse af krav
                     
                  
                  
                     For at verificere, at de grænsekontrolsteder, der foreslås udpeget af Island eller Norge, opfylder de minimumskrav for grænsekontrolsteder, herunder inspektionscentre, der er fastsat i den gældende EØS-lovgivning, før disse steder udpeges.